VABASTAV UUESTISÜND
Tere tulemast osalema "Vabastava uuestisünni" saate viimases osas.
Seekord räägime 7 vabastuspalvest ja sellest,
kuidas me saame vabaneda hingevaenlase ligiolust.
Kui sa näed mõõka mu käes, siis see on ohtlik relv.
Ilmutuse raamat kirjeldab meile, kuidas Jeesuse suust tuli
kaheterane mõõk välja, kui Johannes teda ilmutuse kaudu nägi,
viibides Patmose saare peal.
Sa tead ka seda, et meie sõnadel on tugev jõud.
Piibel ütleb ka seda, et elu ja surm on keele võimuses.
Seetõttu sina, kes koged olevat seotud: su usuelu ei arene,
Piibel ei avane sulle, sa kuidagi ei saa palves osadusse Jumalaga.
Siis see saade on just sinu jaoks.
Julgustan sind mõistma, et uskliku inimese sõnades on vägi.
Sa vajad usku selleks, et Jumala vaim aitab sind ja vabastab sind.
Tänase saate eesmärk on näidata sulle,
millised erinevad asjad seovad usklikku ning kuidas nendest
deemonlikest asjadest vabaneda.
Efesose kiri ütleb meile, et meil pole võitlemist liha ja verega,
vaid taevaaluste kurjade vaimudega.
Seetõttu käsib Piibel meil selga panna kogu Jumala sõjavarustuse.
Miks? Et seista vastu kuradile, siis ta põgeneb teie juurest.
Kurat tahab sageli saata meile masendust, viha ja hirmu.
Kuid sinul on Jumala Sõna, tõuse ja võitle!
Kui oled liiga nõrk või väsinud, tunned, et masendus on sind
alla surunud, otsi omale sõpru, kes jaksavad sind palve kaudu aidata.
Kuid pea meeles, et Jumala Sõna on elav ja tõhus ja vahedam
kui kaheterane mõõk, sellel on jõud ajada vaenlase väed minema.
Luuka 4:18 ütleb Jeesus, kui Tema peale tuli messiaanlik võidmine:
"Issanda Vaim on minu peal, seepärast on ta mind salvinud.
Ta on mind läkitanud kuulutama vaestele rõõmusõnumit,
kuulutama vangidele vabakslaskmist ja pimedatele nägemist,
laskma vabadusse rõhutuid, kuulutama Issanda meelepärast aastat."
Jeesus tuli juutide keskele, oma rahva keskele, neid vabastama.
Paljud neist olid tõeliselt rõhutud, kuradi ahelates.
Jeesus tuli, et neid vabastada ja rahusse, rõõmu ja hingamisse viia.
Seetõttu vabastab Kristus ka täna rõhutuid.
See saade tahab aidata just sind vabadusse astuda,
kes sa koged olevat vangis, seotud ja vaenlase räsitud.
Kes üldse vajavad vabastamist?
Uuesti sündimine on baastingimus sellele, et inimene saaks vabaks.
Kui inimene pole veel uuesti sündinud, on temas kuri vaim,
teda ei saa vabastada.
Inimene peab kõigepealt Jeesuse vastu võtma ning kogema
Jumala suveräänset armu ning isiklikku ärkamist.
Sel juhul tuleb Püha Vaim inimese lähedale ning inimese elus
on nn otsimise aeg e Jumala igatsemise periood.
Kui inimene võtab siis Kristuse vastu, tuleb Temasse Püha Vaim,
kes vabastab ta deemonlikust sidumistest.
Kõik inimesed ei vabane kohe täielikult kõikidest sidumistest.
See sõltub deemoni/te haardest inimese elu üle.
See tuleneb sellest, et mõned inimesed on olnud väga sügaval
deemonlikes sidumistes enne päästetud saamist.
Mõned on võib-olla olnud satanistid või tegelenud okultismiga,
või tegelenud erinevate usunditega ja saanud tugevalt seotud.
Seetõttu vajavad nad oma usuelu alguses kohe vabastust.
Kui nad ei vabane, siis nende usuelu takerdub.
Me kõik, sõbrad, vajame Püha Vaimuga täitumist kohe usuelu alguses, sest
deemonlikud sidumised takistavad meil Püha Vaimuga täitumist.
Seetõttu eriti vaimulik lapsepõlv peaks kuluma avalikest pattudest
vabanemise ja hingehoiu saamise peale.
Kui inimene on saanud päästetud, vajab ta vabanemist.
Seetõttu kirjutab Johannes 1 Joh 2:12:"Ma kirjutan teile, lapsed,
sest patud on teile andeks antud tema nime pärast."
Alles päästetud saanute jaoks on väga oluline,
et nad mõistavad ja teadvustavad, et nende patud on neile andestatud.
Et nende ümber aetaks ära see deemonlik pilv.
Vaimuliku lapsepõlve juurde kuulub sidmumiste purustamine
ja deemonite välja ajamine, et inimene saaks täituda Püha Vaimuga.
Paljud jäävad nendes asjades raskustesse,
kuna keegi pole neid aidanud.
Nad on küll uuesti sündinud, kuid nad on jäänud masendusse,
ahastusse ja sidumistesse.
Neil on palju kiusatusi ja hingevaenlane ärritab neid kogu aeg.
Tean paljusid kristlasi, kes on uuestisündinud,
kuid nad ei suuda lugeda Jumala Sõna,
kuna kohe kui nad hakkavad lugema, muutuvad nende mõtted üliaktiivseks.
See räägib meile kuradi tööst ka usklike elus.
Soome usklikud, eriti vanemad usklikud,
peaksid nägema, et hingevaenlase rünnak värskete usklike vastu
on tugev, tulenedes neis olevatest mõistuse kõrgistustest.
Me teame, et kõik ei vaja vabanemist,
kuna Jumala vaim vabastab nad uuestisündimise hetkel.
Nad pole võib-olla olnud väga sügaval patus,
või kui on, on nad saanud armu ja vabanenud hetkega sõltuvustest.
Nad on täitunud Püha Vaimuga, kes on võtnud ohjad enda kätte.
Selline usuelu algus on väga hea, kuid kõigi jaoks see nii ei toimu.
Selletõttu ongi vaja inimese usuelu alguses vabanemist.
Kuid nüüd inimene, kes on kasvanud oma usuelus ja on täis Püha Vaimu,
nad on juba vaimulikud noored ja neile kirjutab Johannes:
"Ma kirjutan teile, noored, sest te olete ära võitnud kurja."
Siin räägitakse vaimulikest noortest,
kes õpivad selgeks vaimse sõjapidamise
ega alistu vaenlasele.
Kuna noor on saanud Püha Vaimuga ristitud ja pannud selga
kogu Jumala sõjavarustuse.
Seetõttu on vaimulikus teismeeas loomulik vabaneda sidumistest
ja mõistuse kõrgistustest ning kasvada Püha Vaimu juhtimises.
Püha Vaim hakkab juhtima noort inimest ning talle näitama,
milliseid valesid mõttemudeleid temas on.
Usklik hakkab ise vaenlasele vastu ja võitleb pimeduse vastu.
Kui ta loeb Sõna e Piiblit ja see avaneb talle,
siis tema usk kasvab ja ta on vaimulikult võimeline võitlema.
Siis hakkavad mõistuse kõrgistused Püha Vaimu juhtimisel varisema.
Selline noor ei vaja enam vabanemist.
Välja arvatud sellistel juhtudel, kui noor langeb tagasi pattu.
Vaimulik täiskasvanu peaks olema vabastatud mõistuse
ja hingamises oleva vaimuga.
Vaimselt küpse kristlase liha on risti löödud,
selline inimene on iseendale surnud.
Kurat ei saa teda kiusata, kuna selline kristlane on endale surnud,
elades Kristusele.
Kui Iisraeli laste uus sugupõlv vallutas tõotatud maa,
siis nad ründasid järjest uuel maal olevaid kindlustusi ja linnu.
Elades uue lepingu ajal mõistame me, et
uuestisünni kaudu on tõotatud maa meie südametes.
Jumal ütles Joosuale:"Iga samm, mille sa võtad,
maa, kuhu sa astud, selle Ma annan sulle!"
Jumal lubas vallutatud maa Iisraelile ning et seal elavad
patused rahvad hävitatakse sootuks.
Meie e uue lepingu kristlaste ülesandeks on
vallutada kogu tõotatud maa Kristusele,
võita kogu oma südame maastik Kristusele.
Selletõttu on eriti oluline mitte üheski valdkonnas alla anda,
mitte jääda vaimulikult seisma, vaid liikuda edasi.
Kurat on vastuseisja, kes tahab meie kasvu pärssida,
kuid me ei tohi talle maad anda.
Õpetussõnad 23:7: (tõlge soomekeelsest Piiblist)
"Nõnda nagu inimene enda meeltes mõtleb, selline ta on."
Teiste sõnadega on su mõtted, sõber, äärmiselt olulised.
Kui me mõtleme Jumala Sõnaga vastuolus olevaid mõtteid,
siis meie peas on mõistuse kõrgistused.
Meie mõttemaailm töötab siis aktiivselt Jumala Sõna vastu.
2 Ko 10:4:"Sest ka lihalikus ihus elades ei sõdi me selle loomuse järgi,
meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks.
Me kummutame targutused ja purustame iga kõrkuse,
mis tõstab end jumalatunnetuse vastu,
ja me võtame vangi Kristuse sõnakuulmisse kõik mõtted"
Teiste sõnadega kui meil on Piiblist erinevad arvamused ja suhtumised,
Piibli vastased suhtumised, mis on aastate jooksul kasvanud hoiakuteks.
Usk viib alati tegudeni.
Kui me usume midagi, mis on vale, siis me ka mõtleme
ja tegutseme valesti ning see on meie mõtlemise ja uskumise vili.
Teatud valed mõtlemised on muutunud meile harjumuspäraseks ning
me oleme toitnud neid mõtteid. Need on muutunud mõistuse kõrgistusteks.
See mõtteviis on lihalik ja seda valitseb kurjus.
Just nagu Peetrus ütles Kristusele, et ärgu seda sulle juhtugu,
et sa peaksid ristil surema.
Jeesus vastas Peetrusele kohe:"Tagane minust, saatan!
Sa ei mõtle nii, nagu Jumal, vaid nagu selle maailma inimene."
St Jeesus ütles Peetrusele, et inimese loomuomane mõtteviis
on täpselt sama isekas, kui kuradi oma.
Seetõttu peame me õppima Jumala Sõnast täiesti uuel viisil mõtlema.
Selles mõttes võiksime Õpetussõnades olevat salmi sõnastada ka nii:
"Nõnda nagu inimene oma meeles mõtleb, selliseks ta saab."
Kui me hakkame oma meeli Jumala Sõnaga toitma,
siis see imbub ka meie mõttemaailma ning see muudab meid.
Selle tulemusena hakkame asjadest samamoodi mõtlema,
nagu Jumal mõtleb.
See vabastab meie meeli ning meie meeled on Jumala Sõna rahus.
On tähtis mõista, et uskliku meelt tuleb nö programmeerida.
Johannese 8:31 ütleb:"ning tunnetate tõde, ja tõde vabastab teid."
Jumala Sõnast lähtuv tõde.
Kui me usume, et see Sõna on tõde ja elame selle järgi,
siis see vabastab meid ja viib meid sihile.
Me hakkame uskuma ja selle järgi elama,
ehitades uued müürid saatana vastu.
Selline mõttemaailm peab katsumustele vastu,
kuid vundament peab olema Jumala Sõnale rajatud.
Me peame ammutama Sõnast tarkust.
Piibel ütleb, et usk tuleb kuuldust ja kuuldu Jumala Sõnast.
On tähtis, et me õpiksime Püha Vaimu häält kuulma.
Ning õpime Jumala Sõnale kuuletuma, pidades vastu kõiksugu katsumustes,
millest me läbi läheme, kui Jumal teeb meid tugevaks.
Jumal on teinud meid liha poolest nõrgaks, kuid usus tugevaks.
Me teame Piiblist, et igal probleemil on kuskil oma juur.
Selletõttu ütles Jeesus, et iga taim, mis pole Taevaisa istutatud,
selle peab juurtega välja rebima.
Just sellised on inimese vanad käitumis -ja mõttemallid,
meil kõigil on neid olnud.
Neid pole alati väga lihtne lammutada.
Sageli kulub selleks aastaid.
Kuid mida aktiivsemalt sa Jumalat otsid,
seda kiiremini mõistuse kõrgistused langevad.
Seetõttu mõjutab vaenlane meid alati alateadlikult.
Mõtleme puu peale.
Puu juured on maa all peidus.
Samamoodi on meie alateadvuses ja meie südames peidus
erinevad harjumused patule, hingehaavad ja deemonlik mõju.
Need kolm käivad alati koos.
Seetõttu seletavad patu või probleemi juured alati asja põhjust.
Just nagu 1 Saamueli 14:36 räägib Saulist, kes lõpetas palvetamise.
Sauli probleemiks oligi see, et ta ei palvetanud Jumala poole,
ta ei otsinud kõiges ühendust Jumalaga.
See kasvatas tema elus halba vilja: kadedust ja viha.
1 Saamueli raamat 18:8 räägib meile, et kui Taavet võiti Sauli asemel
kuningaks, siis Sauli lõi kadedus.
Puu vili on jällegi patuse käitumise sümtomiteks.
Me näeme, kuidas inimene käitub.
Saul püüdis Taavetit oma kadeduse pärast tappa.
Selle tulemusena hakkas Saul täituma ka kurjade vaimudega ning
muutus täiesti paranoiliseks.
Piibel kirjeldab selgelt, et Sauli hulluse taga oli deemonlik jõud.
Kui sa, sõber, koged, et sinul on sarnaseid mõistuse kõrgistusi
ja sa sooviksid saada sellest vabaks,
siis esimene samm on oma probleemi tunnistamine.
Palu Jumala abi ja tarkust, et sa võiksid ära tunda sind valitseva
mõistuse kõrgistuse ning oma probleemi juure.
See on väga tähtis.
Palvetame esimese palve.
1) Valede e Jumala Sõna vastaste suhtumiste ja pattude märkamine.
Kui sa tunnistad Jumalale oma mõistuse kõrgistused ja
oma probleemide juured, siis sellest algab sinu vabanemise teekond.
Sa vajad valgust ja tarkust oma olukorras.
Tunnista oma võimetust ning hüüa Püha Vaimu appi.
Sest nagu Johannese 8:31 ütleb, vaid tõde teeb meid vabaks.
Tee otsus, et sa hakkad Jumalat järjekindlalt palvetamise
ja Piibli lugemise kaudu otsima.
Kui sa oled olnud laisk ja külm, sa pole otsinud Jumalat,
siis tahab pimeduse pilv sind taas ümbritseda,
kuna sa pole end iga päev Jumala sõjavarustusega katnud
ega ole Püha Vaimuga täitunud.
Sellepärast ongi väga oluline saada iga päev täis Püha Vaimu
ja otsida Issandat.
Sa pead olema valmis meelt parandama kõigest, millele Jumala vaim
sinu elus osutab ja patuks nimetab.
Sul peab olema alandlik suhtumine.
Palvetame.
Sa võid usu kaudu võtta vastu üleloomuliku valguse,
et näha, milline on sinu suurim mõistuse kõrgistus.
Issand, aitäh, et sa oled vägev ja võid ilmutada kõigile,
kelle südametunnistus on neid torganud.
Kes kogevad oma elus mõistuse kõrgistusi ja igatsevad vabastust.
Aitäh, Issand, et sa lased oma vabadusel murda läbi ja
valgustad inimestele seda, millistel aladel nad Sinu vastu mässavad.
Aitäh, et sa näitad ja valgustad seda, Püha Vaim.
Ma kuulutan Jeesuse nimel Jeesuse vere puhastavat väge kõigile,
kes tunnistavad oma patte Jumalale ja tunnistavad need üles.
Jeesuse veri peseb sind puhtaks ning sa saad vabaks,
Jumal hakkab sind Püha Vaimuga täitma.
Esimeseks sammuks on alati jumalik tarkus ja valgus,
mille abil tunda oma elus ära need valdkonnad,
kus sa Jumala vastu mässad.
Püha Vaimuga täitumine on äärmiselt tähtis,
paljud noored imestavad selle üle. miks nad ei täitu Püha Vaimuga.
Ka vanemad inimesed võivad nii mõelda.
Miks ma küll ei ole Püha Vaimuga täitunud,
kui minu eest on nii mitmel korral palvetatud?
Põhjuseks võib olla see, et sa pole veel parandanud meelt pattudest,
milledest Jumal on sulle juba varem korduvalt rääkinud.
Matteuse 12:28 süüdistatakse Jeesust selles,
et ta justkui ajaks kurje vaime välja kurjade vaimude peamehe abil.
Jeesus ütleb Matteuse 12:28:
"Aga kui mina Jumala Vaimu abil ajan kurje vaime välja,
küllap siis on Jumala riik jõudnud teie juurde.
Või kuidas saab keegi minna vägimehe majja ja röövida tema asju, kui ta
esmalt ei köida vägimeest kinni?
Alles siis saab ta tema maja röövida."
Siin näete kaalu, mis on meie eludes iga päev.
Kui ärkad hommikul üles ja otsustad, kas otsid Jumalat ja
kas täitud Püha Vaimuga.
Kui sa ei ole täis Püha Vaimu ega riietu kogu Jumala
sõjavarustusega, siis sa ei suuda kuradile vastu seista.
See on Piibli tõde.
Siis läheneb hingevaenlase atmosfäär inimesele.
Jeesus ütles 29. salmis:
"Või kuidas saab keegi minna vägimehe majja ja röövida tema asju,
kui ta esmalt ei köida vägimeest kinni?"
Kui vaenlane on meie lähedal ja ümbritseb meid,
siis me ei või Püha Vaimuga täituda.
Jumala Sõna ei avane meile ning vaenlane saab meid röövida.
Siis hakkab meie sisemine inimene nälgima.
See on lihtne, kuid tõsine tõde.
Me peame usklikena mõistma, et meil on vastutus täituda
iga päev Püha Vaimuga, kuna Piibel käsib meil seda teha.
Kui me oleme Püha Vaimuga täidetud,
õpetab Jumala vaim meid, juhatades meid.
Siis on meie liha alistatud ja seetõttu ei saa vaenlane rünnata.
Pimedus kaob meie lähedalt, kuna me oleme valguse sees.
Seetõttu on väga oluline, et ka sinu valikud oleksid Jumala poole,
et sa suudaksid Pühas Vaimus vastu seista kuradi rünnakutele.
Kui sa oled olukorras, kus mõtled: ma ei suuda, olen palvetanud,
kuid kogen ikkagi pimeduse lähedalolu.
Ära jää üksinda! Mine kogudusse ja lase pastoritel ja koguduse
vanematel, kes on täis usku, sinu eest paluda.
Palu eestpalvet, et saaksid pimedusest vabaks.
Kui muu ei aita, siis haara lausa inimesel käest ja ütle:
"Te peate mind aitama ja minu eest palvetama!"
Me vajame vaimulikku vanemlust ja me peame aitama noori usklikke,
et nad võiksid oma elus olevast pimedusest vabaneda
ning täituda Püha Vaimuga.
Inimene, kes ei oma enda mõtete, tunnete ja tegude üle kontrolli,
on hingevaenlase meelevalla all.
Kui mitte täielikult, siis teatud elualadel.
Markuse 1:21:"Ja nad tulid Kapernauma. Ja Jeesus läks kohe järgmisel
hingamispäeval sünagoogi ja hakkas õpetama.
Ja nad olid vapustatud tema õpetusest,
sest ta ei õpetanud neid nõnda nagu kirjatundjad,
vaid nagu see, kellel on meelevald.
Ja nende sünagoogis oli inimene, kelles oli rüve vaim, ja see kisendas:
"Mis on meil asja sinuga, Jeesus Naatsaretlane?
Kas sa oled tulnud meid hukkama?
Ma tean, kes sa oled: Jumala Püha!"
Ja Jeesus sõitles teda: "Jää vait ja mine temast välja!"
Ja rüve vaim lahkus temast teda raputades
ja valju häälega kisendades.
Ja nad kõik olid jahmunud, nii et nad arutasid omavahel:
"Mis see siis on? Kas uus meelevallaga õpetus?
Tema vaid käsutab rüvedaid vaime, ja need kuulavad tema sõna!"
Siin näeme, et Jeesus läks sünagoogi, juutide keskele,
kes tundsid Jumala Sõna.
Tänapäeval on olukord samasugune.
Kogudustes on inimesi, kes on teatud elualadel seotud.
Need on usklikud inimesed.
Inimesi, kes ei kontrolli oma mõtteid.
Selles mõttes, et inimene ei suuda oma hirme ja viha,
oma tegusid ega iseennast kontrollida.
Siis on tegemist sellega, et kurat valitseb seda inimest,
mis sest, et ta on usule tulnud.
See tõde kehtib eriti uute e värskete usklike kohta.
Koguduse vanemad ja vaimulikud juhid peavad võtma vastutuse nooremate
eest ja nende eest palvetama.
5 Mooseses 28:15 ütleb Jumal väga tõsise sõnumi:
"Aga kui sa ei kuula Issanda, oma Jumala häält,
ei pea hoolsasti kõiki tema käske ja seadlusi,
mis ma täna sulle annan, siis tulevad su peale kõik need needused
ja tabavad sind."
See puudutab, sõbrad, kõiki sellel planeedil elavaid inimesi.
Kui me ei järgi täpselt Jumalat, siis kõik selle raamatu
needused tulevad meie peale.
Me teame, et meil, usklikel, on uus sisemine inimene,
kes loomu poolest kuuletub Jumalale ja on needusest vaba.
Meie vaim on vaba needusest ja kuradist.
Kuid meie liha mitte.
Inimene, kes pole veel usule tulnud, ei täida loomu poolest Jumala tahet.
Seetõttu on ta needuse all.
Kui ta oma elus teeb pattu ja paadub,
siis ta loovutab oma mõistuse järk-järgult
hingevaenlase meelevalla alla.
Olen näinud sellist inimest televisioonis,
kes kuuleb hääli.
Selline inimene on skisofreeniahaige.
Ta ütles, et ta peas oli lapse, naise ja mehe hääled,
kes omavahel juttu rääkisid,
nõnda, et see inimene ei saanud rahu ja vaikust.
See inimene polnud usklik.
Ta ütles, et leppis hiljem nende häältega kokku,
et need võivad tema peas iga päev tund aega jutustada.
Kui nüüd psühhiaatrilt või psühholoogilit seda,
kustkohast need hääled tulevad,
siis sageli nad ütlevad, et need on inimese alateadvuse ja psüühika
konstruktsioonid ning et haige ise arendab neid mudeleid.
Piibel räägib midagi muud.
Piibel räägib, et sellised hääled on kuradi põhjustatud.
Seetõttu öeldakse 5 Moosese raamatus, et kui me ei pea
hoolsasti kõiki Jumala seadusi ja ei järgi Teda kogu südamest,
ei kuula Tema häält, siis tulevad meie peale needused.
Needused tulevad deemonliku kiusamise vormis.
Me peame mõistma, et needus pole mingi ebamäärane ja imelik asi,
vaid see on deemonlik ligiolu.
Seetõttu ütleb Jumal 5 Moosese 28:28:
"Issand lööb sind hullumeelsusega, sõgedusega ja meeltesegadusega."
Ehk Piibel ütleb konkreetselt, et vaimuhaigus on
needuse tagajärjeks.
Ma ei hakka nüüd väitma, et kõik vaimuhaigused on needusest,
kuid väidan, et Piibel ütleb, et paljud haigused on needustest.
Seetõttu peaksid usklikud tõsiselt suhtuma sellesse.
Kui usklik kuuleb enda sees hääli, mis süüdistavad, käsivad,
rõhuvad, siis ta peab mõistma, et ta ei pea sellele alistuma.
Tal on õigus Jumala Sõna alusel vabadusele,
kuna Jeesus on tema patu lepitanud.
Tema sisemine inimene on juba vaba.
Nüüd peab ka väline inimene e liha olema nõus surema,
siis vabaneb inimene vaenlase sidumistest ja ahelatest.
Inimesel võib esineda ka neuroose, mis on hirmuhood,
või psühhoose, mis on väärad tajumised.
Peame mõistma, et psühhiaatria ei oska psühhoosi seletada,
kuna psühhoosi all kannatav inimene tunneb, haistab, maitseb ja näeb
asju, mida ei osata seletada.
Siis arvavad spetsialistid, et selline inimene on hull,
kuid Piibel annab meile teistsuguse selgituse asja kohta.
Inimene, kelles on kuri vaim, hakkab kogema ja tajuma
samu asju, mida temas olev kuri vaimgi kogeb.
Kuri vaim näitab inimesele erinevaid asju, mõjutades inimest,
nõnda, et ta kuuleb, näeb, mõtleb ja tajub valesti.
Psühhoos pole midagi muud kui deemonlik võidmine.
Jumal tahab inimest sellest vabastada.
Usklik ei pea kunagi olema sellise asja all.
Usklik ei pea sellise asja all kannatama,
kuna Jeesus on Vabastaja, Ta on tulnud inimesi vabastama,
Tema veres on tohutu vägi.
Sa vajad palvetuge ja abi, Jumala vägi vabastab sind.
Julgustan sind mitte alla andma!
Ära kuula inimeste arvamusi, kes ütlevad, et uskliku inimese
elus ja südames ei saa olla selliseid probleeme,
deemonlikke sidumisi ja meelevaldu.
Praktika tõestab vastupidist.
Seetõttu kui näeme Markuse evangeeliumis inimest,
kelles oli rüve vaim, siis Jeesus kõneles otse selle vaimuga.
See vaim kontrollis seda inimest ja kõneles tema kaudu.
Inimene, keda teatud maani valitseb rüve vaim,
on justkui kahe isiksusega.
Need isiksused tulevad kordamööda välja.
Selline inimene, kelle teatud eluala kontrollib deemon,
see deemon ei valitse igal hetkel.
Teatud olukorrad sütitavad selle deemoni ja ta haarab inimese
üle kontrolli ning manifesteerub.
Kuradil on õigus valitseda uskliku inimese liha,
kui too elab mõnel elualal teadlikult patus.
Või tal on hingehaavade kaudu tulnud kibedust,
ahastust ja depressiooni.
Seal on ka deemonlik jõud kohal.
Kuid meil on Jeesuse nimes ja veres vabadus,
peame seda oma suuga tunnistama.
Usklik võib olla jäetud saatana meelevalda liha hävimiseks,
nagu 1 Kr 5:5 ütleb.
1 Timoteose 3:1: "Kui keegi igatseb ülevaatajaametit,"
Salm 6: "Ta ärgu olgu ka vastpöördunu,
et ta ei läheks upsakaks ega langeks sama süü sisse kui kurat."
Kas oled mõelnud, mida tähendab, kuradi meelevalda sattumine?
See tähendab seda, et inimene läheb ülbeks ning avab uksed
deemonlikele jõududele, mis tulevad ja seovad teda.
Ka usklik on selles situatsioonis kuradi meelevalla all.
Seetõttu ütles Jeesus, et Püha Vaim tuleb ja näitab teile tõe
patu, õigsuse ja kohtu kohta.
Mis kohtu? Ka kuradi kohtu kohta, et kas inimene on
kuradi meelevalla all oma elualadel, või mitte.
Kui usklik on saatana kohtu all, on ta mingil elualal seotud.
Piibel ei avane, palveindu pole, südames ei põle leeki.
Jeesuse suhtes pole tulisust.
Must pilv katab sellist inimest.
Me ei saa sellisele asjale alistuda.
Meil on meelevald pöörduda Jeesuse poole ning parandada meelt.
Vaid siis on meil meelevald kuradile vastu seista.
Nii kaua, kui meie eludes on teadlikku pattu,
pole meil meelevalda käskida kuradil meie elust lahkuda.
Kui uurida erinevate deemonlike sidumiste algpõhjuseid,
siis teame, et enne usule tulemist olime südamelt paadunud ning
kõiksugu kurjusele avatud, nõnda, et me eksisime palju Jumala vastu.
See avas uksed vaenlasele, kes hakkas meie mõistuses
ehitama mitmesuguseid Jumala tundmise vastaseid mõttemudeleid.
Usklikul võib ka usule tulles olla mitmes valdkonnas
Jumala vastaseid mõttemudeleid.
See võimaldab kuradil pääseda usklikule nende alade kaudu ligi.
Piibel ütleb, et patu vägi on Seaduses.
See tähendab 1 Kr 15:56: "Aga surma astel on patt,
ent patu vägi on Seadus."
Kus on pattu, seal on ka surma teravik,
surm torkab oma tera sinna, kus on pattu,
saades jõudu Seadusest.
Kui elame patus, saab kurat Seadusest üha enam väge
meid hukka mõista.
Jumal laseb sellel sündida, et meie liha sureks ja
et võiksime parandada meelt ning käia vaimus.
Usklik võib olla saatanale üle antud liha hukkamiseks,
et ta vaim võiks pääseda Issanda päeval.
Issanda päev on päev, mil Jumal vabastab uskliku,
kuid usklik võib olla jäetud saatana küüsi.
Võib olla ka nii, et inimene on võtnud teadlikult ühendust
kuradiga läbi satanismi, okultismi, erinevad usundid.
See avab tavaliselt uksed väga võimsatele pimeduse jõududele.
Võib olla ka nii, et inimese usuelu alguses ei lähe need jõud ära,
siis vajab inimene vabanemist.
Ka hingehaavad ja nendest tulenevad negatiivsed reaktsioonid
nagu hülgamine ja vägivald avavad uksi pimedusele.
Kuidas ära tunda, kas usklik on vaimselt seotud?
Siis, kui uskliku inimese elus on avalik patt.
Kui sa tead, et su elus on pattu, siis võid olla kindel selles,
et su elus on deemonlikku sidumist ja et kurat valitseb seda ala.
Ta valitseb su mõistust, su mõtteid ja tundeid sellel elualal,
kus elad patus.
Kurat püüab valitseda sellist inimest ka tema muudel elualadel.
Usklikel on paljudel elualadel sõltuvusi.
On näiteks sõltuvus pornost.
Inimene läheb internetti ja vaatab sealt rõvedaid asju.
See seob usklikku halval viisil.
On niisma koos elamist e vabaabielu.
See viib kindlasti deemonlike sidumisteni.
Kui sa tahad pääseda vaenlase haardest vabadusse,
siis sa pead parandama meelt.
Teist teed ei ole ja muidu Jumala vägi ei vabasta sind, sõber.
Kõiksugu seksuaalne hoorus ja ebapuhtus seob inimest
ühel erilisel viisil.
Kuid siis on veel nn salapatud, mis inimestel on:
andestamatus on vaimne mõrvar nr 1!
Ma ütlen seda täie tõsidusega.
Kui oled täis kibedust ja oled andestamatu,
siis sind on loovutatud saatanale ihu hävitamiseks.
Seetõttu pead parandama meelt, kuna hingevaenlane seob sind praegu.
Su mõistus on seotud ja seal on kibedust,
kuna seal on vaenlane.
Nii kaua kui teised usklikud ütlevad, et sul on õigus
olla kibedust täis ja vihane, kuna sind on sügavalt solvatud.
See on vale. Sul pole mingit õigust olla kibe.
Kui sa oled andnud oma elu Jeesusele,
pole sul mingit õigust olla kibe.
Seetõttu on väga oluline, et sa leiaksid vabaduse Jeesuse nimes
ja veres oma kibedusest.
See on varjatud patt ja see annab vaenlasele õiguse sind siduda.
Saa oled, nagu Matteuse 18 ptk ütleb,
piinaja e vangivalvuri meelevalla all.
Sa piinad iseennast.
Tee endale täna teene, saa sellest vabaks!
Nüüd läheme teise palve juurde, mis on palve patutundmise saamiseks.
See on tõestus sellest, et Vabastaja on tulnud.
Alles siis, kui inimese elus on patutundmine,
siis teab ta, et selles valdkonnas, kus ta patutundmist kogeb,
on Jumala vaim tulnud lähedale ja tahab inimest ahelatest vabastada.
Ükskõik, millised need ahelad on.
Esimeses palves palusime, et Jumal näitaks sulle,
milline on sinu mõistuse kõrgistus ja et su silmad saaksid valgustatud.
Nüüd palume Jumalat, et sul tekiks patutundmine -
kogu südamest tulev soov vabaneda oma elus olevast patust.
Teiste sõnadega pead sa end valitsevat probleemi tunnistama
patuks ning pattu vaimseks siduvaks meelevallaks.
Pead tunnistama, et kui su elus on pattu,
siis sellega seondub alati mingi vaimne meelevald.
Palu Jumalalt patutundmist, et võiksikd kogu südamest
tahta meelt parandada.
Ilma patutundmiseta mõtleb inimene: ma võin ju ka palvetada.
Ei! See ei ole piisav.
Sul on vaja Jumala armu ja väge teha meeleparandus,
et võiksid kogeda patutundmist, mis sind viiks meeleparandusele.
Kui see palve ei ole sinu jaoks piisav,
siis mine oma vaimuliku vanema juurde ja lase enda eest palvetada.
Jakoobuse 5:15: "Ja usupalve päästab tõbise"
Sõna "päästma" on kreeka k sodzo, mis tähendab ka vabastust.
"ja Issand tõstab ta üles, ja kui ta on pattu teinud,
siis antakse talle andeks.
"Tunnistage siis üksteisele patud üles ja palvetage üksteise eest,
et te saaksite terveks!"
Et te saaksite vabaks!
Et teie südamed saaksid terveks, ütleb vana algtekst.
"Õige inimese mõjuvõimas eestpalve saadab palju korda."
Mõjuvõimas tähendab innukat, tulist.
Ole aus ja kogu südamest palu, kui räägid Jeesusega.
Ära mõtle: ma proovin nüüd ka seda meetodit või palvet.
See pole mingi meetod.
Kui sa koged patutundmist, sa tead, et su usuelu ei kasva,
kuna su elus on mõistuse kõrgistused.
Sa tead, et oled nagu paigale jäänud.
Pöördu Jeesuse poole.
Lase lahti oma senisest patust!
Kui sa vajad abi, siis mine koguduse juhi või palvegrupi juhi jutule.
Kellegi jutule, kellel on vaimulik autiriteet ja kes käib usus
ning on vaimulikult küps.
Ole järeleandmatu, ära anna alla! Siis saavutad võidu!
Issand, aitäh, et saan palvetada iga televaatajaga.
Issand, ilmuta kõigile end, kes kogevad praegu patutundmist.
Las Püha Vaim täidab neid ja ajab ära kogu pimeduse,
et südamerahu ja meelerahu võiks taas tulla.
Aitäh, et sa annad uue värskuse ja värske võidmise ja osaduse.
Aitäh, et Piibel taas avaneb ja usuelu aktiveerub!
Aitäh, Issand, et sa vastad sellele palvele Jeesuse nimel.
Nüüd räägime veel suguvõsa needustest.
Mis need on?
Need on pärandusena saadud mõistuse kõrgistused,
deemonid ja hingehaavad.
See on see, kui me oleme näinud, kuidas meie vanemad,
vanavanemad ja sugulased käituvad, ning me pärime samasugused
mõttemudelid ning hakkame samamoodi mõtlema,
Jumala Sõna vastaste mõtteviisidega.
2 Moosese 34:6 ütleb Jumal iseenda kohta:
"Issand, Issand on halastaja ja armuline Jumal,
pika meelega ja rikas heldusest ning tõest,
kes säilitab heldust tuhandeile, annab andeks ülekohtu
ja üleastumised ning patu, aga kes siiski ei jäta süüdlast karistamata,
vaid nuhtleb vanemate patud lastele ja lastelastele kolmanda
ja neljanda põlveni!"
Siin on ka Jumal armuline.
Ta lubab, et needus ja kättemaks laieneb 3. ja 4. põlveni,
seejärel Ta vabastab 5. põlve inimesed.
Jumal tahab vabastada meid, Ta on Vabastaja Jeesus.
Ära mõtle, et Jeesus on nõrk, Ta on tugev ja Ta vabastab meid,
kui me alistume Talle kogu südamest.
Deemonid liiguvad põlvest põlve edasi.
Nagu Aabrahamilt läks Iisakile hirm.
Uuri nende elu.
Iisak käitus täpselt samamoodi, nagu Aabraham.
Deemonlik mõju läheb põlvest põlve üle.
Perekonnas on isadel vastutus lapsi kaitsta.
Kui isad ei kaitse lapsi, see kehtib eriti uskmatute perekonnas,
siis otsustavas hetkes see laps, kui ta kasvab koos hingevaenlasega,
hakkab käituma täpselt samamoodi, nagu tema vanemad käitusid.
Ta kordab vanemate käitumist.
Sellepärast mõeldakse suguvõsa needuste all Jumala Sõna vastaseid:
1) Suhtumisi ja uskumusi 2) Harjumusi ja käitumismalle
3) Suguvõsas liikuvaid patte 4) Suguvõsa peale pandud needusi
Vahest on ka sellistest asjadest nagu peale pandud neetustest jutt,
kuid mitte alati.
Kui teatud patukäitumine ilmutab end mitme suguvõsa põlvkonna seas,
on enamasti tegu suguvõsa needusega.
Võime rääkida siin alkoholismist, sõltuvustest,
kõiksugu päritud insestist e verepilastusest,
laste seksuaalsest ahistamisest jne.
Sellistest käitumismallidest, kus deemonid lähevad edasi
inimese ellu, seovad tema, nõnda, et ta hakkab ise käituma nii,
et ta teeb asju, mida ta tegelikult vihkab.
Võime usklikena kõigest sellisest vabaneda: alkoholismist,
narkootilistest sõltuvustest, abielulahutustest, haigused.
Haiguste ja abielulahutuste puhul on seal arv konktreetne deemon,
kes läheb põlvest põlve edasi.
Siin pole haiguste puhul tegu vaid geenidega.
Meditsiin tunnistab vaid geneetilisi põhjuseid.
Kuid meie vaatame pealispinnast kaugemale.
Me teame, et hinge võivad mõjutada hingevaenlase vaimud.
Kuradi deemonid on haigust tekitavad deemonid,
kes on ise haiged ja tekitavad inimestele kõiksugu haigusi.
Jumal tahab meid kõigest sellisest vabastada.
Suguvõsas võivad liikuda foobiad ja hirmud, masendus, nõidumine.
Need jätkuvad järgmise põlvkonna valedes suhtumistes
ning uskumustes.
Jumal tahab meid sellistest asjadest vabastada.
Kust me teame, et suguvõsas on needus?
Kust me teame, et inimene on needuse all?
Näiteks sellest, et inimesega juhtuvad kogu aeg õnnetused.
Ebatavaliselt palju õnnetusi.
Saatan on tulnud, et varastada, tappa ja hävitada.
Järelikult on inimene kuradile avatud,
avatud vaimudele, kes juhatavad teda erinevate õnnetusteni.
Jumal tahab meid sellest kõigest vabastada.
Uuestisünd on läbi lõiganud suguvõsa needuse sinu pealt.
Sinu südames on uus sisemine loodu, mis on vaba needusest.
Sa saad nüüd hakata vastu kuradile ja sellistele needustele.
Kui sa oled suguvõsa ainuke usklik, oled võtmeisik,
kellel on vägi ja autoriteet tõusta nende asjade vastu.
Oled oma positsioonilt vaba, oled tõstetud taevastesse
paikadesse läbi Kristuse Jeesuse.
Taevas pole needusi.
Kuid kui inimene on uuestisündinud ja südamelt vaba needustest,
võib temas olla mõistuse kõrgistusi.
Taaniel tunnistas oma rahva patud, seda võid ka sina teha.
Pea meeles, et tunnistus vabastab inimese väliselt,
kuid meele muutumine sisemiselt.
Palvetame veel viimase palve suguvõsa needuse katkestamiseks.
Sa pead kõigepealt tunnistama oma suguvõsa patte,
seejärel ütle sellest patust lahti Jeesuse nimel.
Palu iseenda ja oma suguvõsa eest andeks ning palu Jeesuse vere
kaitset enda ja oma suguvõsa üle.
Palu, et Jumal ehitaks sind üles oma Sõna ja Vaimu kaudu,
et su mõistuse kõrgistused võiksid langeda ja sa võiksid seista
vastu tulevastele rünnakutele.
Alati algab asi üles tunnistamisest, et sa tunnistad üles oma
suguvõsa patud ja palud need andeks.
Isa, ma tänan, et saan paluda iga vaataja eest,
kes kogeb, et tema suguvõsas on needusi ja seda,
millest me rääkisime: õnnetusi ja muid hädasid.
Aitäh, et sa annad ühe erilise autoriteedi inimestele,
kes seal teleka ääres palvetavad.
Aitäh, et Sinu vaim tuleb ja lõikab selle needuse läbi,
nõnda , et õnnistus saab murda läbi.
Aitäh, et inimene, kes palvetab, saab needusest vabaks,
et tema vaimulik elu võib kasvada.
Aita, et ta kogeks vabanemist täiesti uuel viisil.
Selline usklik, kes on vabanenud mõistuse kõrgistustest ja
sidumistest, suudab kuulata Jumala häält.
See on vaba uskliku tunnnus.
Kas sina kuuled Jumala häält?
On ülioluline nüüd lõpuajal, mil elame, kuulda Jumala häält.
Piibel ütleb, et usk tuleb kuuldust, kuuldu Jumala Sõnast.
Seetõttu usklik, kes on vaba sidumistest,
tal on meelerahu, Piibel avaneb talle.
Tal pole emotsionaalset külmust.
Ta võib armastusega täituda.
Tal on kerge nutta, alandlikul inimesel pole raske nutta.
Kuid kui inimese sees on tundelukud,
ei suuda ta kergesti nutta.
Seetõttu on oluline, et inimene õpib püsima Kristuses ja rahus,
leides rahu ja hingamise.
Seetõttu tahab Jumal meid rahusse viia ja vabastada.
Järgmises saates räägime me erinevatest sidumistest ja sellest,
kuidas vabaneda keelega seotud needusest,
hinge sidumistest ja erinevatest hingehaavadest.
Õnnistusi sulle!
Õpetus: Markku Veilo Tõlge: Lemme-Getter Bogatkin